CELEX: 31964D0389
Language: el
Date: 1964-06-22 00:00:00
Title: 64/389/ΕΟΚ: Απόφαση τού Συμβουλίου τής 22ας Ιουνίου 1964 περί τής διεξαγωγής ερεύνης τού κόστους τών έργων υποδομής πού εξυπηρετούν τίς σιδηροδρομικές, οδικές καί εσωτερικές πλωτές μεταφορές

Avis juridique important

|

31964D0389

64/389/ΕΟΚ: Απόφαση τού Συμβουλίου τής 22ας Ιουνίου 1964 περί τής διεξαγωγής ερεύνης τού κόστους τών έργων υποδομής πού εξυπηρετούν τίς σιδηροδρομικές, οδικές καί εσωτερικές πλωτές μεταφορές  

Επίσημη Εφημερίδα αριθ. 102 της 29/06/1964 σ. 1598 - 1601 Φινλανδική ειδική έκδοση: Κεφάλαιο 7 τόμος 1 σ. 0038  Δανική ειδική έκδοση: Σειρά II τόμος IV σ. 0018  Σουηδική ειδική έκδοση: Κεφάλαιο 7 τόμος 1 σ. 0038  Αγγλική ειδική έκδοση: Σειρά II τόμος IV σ. 0018  Ελληνική ειδική έκδοση: Κεφάλαιο 07 τόμος 1 σ. 0032  Ισπανική ειδική έκδοση: Κεφάλαιο 07 τόμος 1 σ. 0058  Πορτογαλική ειδική έκδοση : Κεφάλαιο 07 τόμος 1 σ. 0058 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουνίου 1964 περί της διεξαγωγής ερεύνης του κόστους των έργων υποδομής που εξυπηρετούν τις σιδηροδρομικές, οδικές και εσωτερικές πλωτές μεταφορέςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας :  ότι η ανάπτυξη της κοινής πολιτικής μεταφορών συνεπάγεται την εναρμόνιση των εθνικών διατάξεων περί της χρησιμοποιήσεως των έργων υποδομής- ότι κατά την εναρμόνιση αυτή, πρέπει να λαμβάνεται υπόψη η ανάγκη εξαλείψεως των ανισοτήτων που δύνανται να  νοθεύουν τον ανταγωνισμό στις μεταφορές- ότι η πραγματοποίηση του στόχου αυτού απαιτεί, μεταξύ άλλων, την πληρέστερη δυνατή γνώση του κόστους των έργων υποδομής- ότι, για τον σκοπό αυτόν είναι αναγκαίο να διοργανωθεί έρευνα αφορώσα το σύνολο των Κρατών μελών και των τρόπων μεταφοράς, σύμφωνα  με κοινές αρχές και για κοινή περίοδο αναφοράς,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Θα διεξαχθεί εντός της Κοινότητος, σύμφωνα με κοινές αρχές, έρευνα του κόστους των έργων υποδομής που εξυπηρετούν τις σιδηροδρομικές, οδικές και εσωτερικές πλωτές μεταφορές.  Κάθε Κράτος μέλος είναι επιφορτισμένο, για ό,τι το αφορά, με την οργάνωση και τη διεξαγωγή της έρευνας.   Άρθρο 2  1. Αντικείμενο της έρευνας είναι ο καθορισμός :  α) του συνολικού κόστους των έργων υποδομής- β) του μέρους του κόστους αυτού που αναλογεί στην μεταφορική λειτουργία των έργων υποδομής, στις περιπτώσεις που τα έργα υποδομής έχουν συγχρόνως και άλλες λειτουργίες- γ) του μέρους του κόστους αυτού που αναλογεί στις διάφορες κατηγορίες μεταφορών.  2. Η έρευνα θα αναφέρεται στα στοιχεία του έτους 1966.   Άρθρο 3  Για τη συγκέντρωση των στοιχείων σχετικά με τη χρησιμοποίηση των έργων υποδομής των οποίων η γνώση είναι αναγκαία για τη διεξαγωγή της έρευνας που αναφέρεται στο άρθρο 1, τα Κράτη μέλη θα προβούν σε απογραφές και δειγματοληπτικές έρευνες που θα  κλιμακωθούν κατά τα έτη 1965 και 1966.  Οι απογραφές και οι δειγματοληπτικές έρευνες που πρέπει να διεξαχθούν κατά τη διάρκεια καθενός από τα έτη αυτά, θα καθορισθούν αντιστοίχως προ της 15ης Ιουλίου 1964 και της 30ής Απριλίου 1965 με αποφάσεις της Επιτροπής, οι οποίες θα ληφθούν μετά από  διαβουλεύσεις με τα Κράτη μέλη.   Άρθρο 4  Προ της 30ής Απριλίου 1965 το Συμβούλιο, αποφασίζοντας ομοφώνως προτάσει της Επιτροπής, θα καθορίσει το πεδίο εφαρμογής της έρευνας καθώς και τις μεθόδους καθορισμού και υπολογισμού της αναλογίας του κόστους που αναφέρεται στο άρθρο 2.   Άρθρο 5  Τα Κράτη μέλη θεσπίζουν εγκαίρως όλες τις αναγκαίες για τη διοργάνωση και τη διεξαγωγή της έρευνας νομοθετικές, κανονιστικές και διοικητικές διατάξεις και τις γνωστοποιούν στην Επιτροπή.   Άρθρο 6  Τα Κράτη μέλη ανακοινώνουν τα αποτελέσματα της έρευνας στην Επιτροπή, το αργότερο στις 31 Δεκεμβρίου 1967. Η Επιτροπή θα επικουρείται από τα Κράτη μέλη κατά τη σύγκριση και αξιοποίηση των αποτελεσμάτων.   Άρθρο 7  Προ της 30ής Ιουνίου 1968, η Επιτροπή θα υποβάλλει στο Συμβούλιο έκθεση περί των αποτελεσμάτων της έρευνας, καθώς και μελέτη περί της καλύψεως του κόστους των έργων υποδομής.  Η έκθεση θα συνοδεύεται από προτάσεις για την εισαγωγή μονίμου και ομοιομόρφου λογιστικού συστήματος για τις δαπάνες και τα έσοδα που αφορούν τα έργα υποδομής στον τομέα των μεταφορών.   Άρθρο 8  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 22 Ιουνίου 1964.  Για το Συμβούλιο Ο Πρόεδρος A. BERTRAND  (1) ΕΕ αριθ. 24 της 8. 2. 1964, σ. 421/64.  (2) ΕΕ αριθ. 102 της 29. 6. 1964, σ. 1600/64.